钦定古今图书集成/明伦汇编/氏族典/第097卷 > 《廖用贤尚友录》 > 苻坚
## 钦定古今图书集成/明伦汇编/氏族典/第097卷 > 《廖用贤尚友录》 > 苻坚

按《晋书苻坚载记》，“坚字永固，一名文玉，雄之子也。祖

而生坚焉。有神光自天烛其庭，背有赤文隐起成字，
曰‘草付臣’。又土王咸阳臂垂过膝，目有紫光，洪奇而
爱之，名曰坚头。”每曰：“此儿姿貌瓌伟，质性过人，非常”
相也。健之入关也，梦天神遣使者朱衣赤冠，命拜坚
为龙骧将军。健翼日为坛于曲沃以授之。健泣谓坚
曰：“汝祖昔受此号，今汝复为神明所命，可不勉之！”坚
挥剑捶马，志气感励，士卒莫不惮服焉。性至孝，博学
多才艺，有经济大志，要结英豪，以图纬世之宜。王猛、
吕婆、楼强汪、梁平老等并有王佐之才，为其羽翼。及
苻生嗣位，残虐无度，坚遂弑生。以升平元年僭称大
秦天王，改元永兴，俄复改元甘露。兴宁三年又改元
为建元。晋车骑将军桓冲率众伐坚，坚大怒，悉发戎
卒六十馀万、骑二十七万攻寿春。晋遣都督谢石、徐
州刺史谢元、豫州刺史桓伊、辅国谢琰等水陆七万
距坚，败之肥水。坚为流矢所中，单骑遁还。寻姚苌叛，
遣将军吴忠执坚以归新平，求为尧舜禅代之事，坚
不许。苌乃缢坚于新平佛寺中，时年四十八，是岁太
元十年也。丕僭号，伪追谥坚曰《世祖宣昭皇帝》。